พลังงานหนุนหุ้นไทย ปิดบวก 9.68 จุด
หุ้นไทย ปิดตลาดที่ 1,129.93 จุด เพิ่มขึ้น 9.68 จุด หรือ 0.86% มูลค่าการซื้อขาย 39,771.87 ล้านบาท
17 ก.พ. 2555

หุ้นไทย ปิดตลาดที่ 1,129.93 จุด เพิ่มขึ้น 9.68 จุด หรือ 0.86% มูลค่าการซื้อขาย 39,771.87 ล้านบาท 
ดัชนีตลาดหลักทรัพย์แห่งประเทศไทย วันที่ 17 ก.พ. แม้จะเผชิญกับข่าวการปรับลดน้ำหนักการลงทุนจาก มอร์แกนสแตนเลย์ แต่ไม่สามารถหยุดความร้อนแรงของตลาดหุ้นไทยได้ โดยปิดตลาดที่ 1,129.93 จุด เพิ่มขึ้น 9.68 จุด หรือ 0.86% มูลค่าการซื้อขาย 39,771.87 ล้านบาท โดยได้รับแรงหนุนจากหุ้นในกลุ่มพลังงาน  นายชัย จิรเสวีนุประพันธ์ ผู้อำนวยการฝ่ายกลยุทธ์ บริษัทหลักทรัพย์ (บล.) โนมูระ พัฒนสิน กล่าวว่า วันนี้ดัชนีสามารถขึ้นมาชนแนวต้านที่ 1,130 จุดได้เป็นผลสำเร็จ เนื่องจากหุ้นกลุ่มพลังงานทมี่ปรับเพิ่มขึ้น ตามราคาน้ำมันดิบในตลาดโลก ที่ปรับเพิ่มขึ้นอย่างต่อเนื่องในช่วง 1-2 วันที่ผ่านมา
"นอกจากนี้ บรรยากาศการลงทุนในต่างประเทศยังเอื้ออำนวย จากความหวังว่า ประเทศกรีซจะบรรลุข้อตกลงในวันจันทร์ที่ 20 ก.พ. โดยตลาดในเอเชีนปรับเพิ่มขึ้นกันถ้วนหน้าตั้งแต่ 1-2% ขณะที่การปรับลดน้ำหนักหุ้นไทยของ มอร์แกนสแตนเลย์ นั้นเป็นประเด็นที่ต้องติดตามว่า จะมีโบรกเกอร์รายอื่นปรับลดน้ำหนักตามมาหรือไม่ " นายชัย กล่าว 
สำหรับสัปดาห์หน้า นายชัย กล่าวว่า หากดัชนีขึ้นไปแตะที่จุดสูงสุดเดิมที่ 1,140 - 1,148 จุด อาจจะมีการพักตัวหลังจากปรับเพิ่มขึ้นมาแล้ว 7 สัปดาห์ติดต่อกัน 
มูลค่าการซื้อขาย 5 อันดับแรกIVL  ปิด 40.50 บาท -1.00 บาท หรือ -2.41%BANPU  ปิด 674.00 บาท +36.00 บาท หรือ +5.64%PTTGC ปิด 74.25 บาท +1.75 บาท หรือ +2.41%TOP ปิด 76.00 บาท +3.25 บาท หรือ +4.47%PTT ปิด 344.00 บาท +3.00 บาท หรือ +0.88%